I 2006 ga bydelsutvalget tillatelse til restaurantdrift ved paviljongen. Sommeren 2012 ble det oppført et midlertidig byggverk med tilhørende uteservering. Byggverket er oppført tett opp til musikkpaviljongen og har vakt stor motstand i nærmiljøet. Det ble opprettet en gruppe på Facebook for å få fjernet restauranten. Aksjonen fikk støtte av ICOMOS Norwegian Scientific Committee on Cultural Landscapes. Også Fortidsminneforeningens Oslo og Akershus-avdeling sendte bydel Sagene en uttalelse, (datert 24.6.13). Bygget ble revet høst/vinter 2013.